Personeel het ons baie vriendelik ontvang, Sover as wat die oog kan strek was die lowergroen landerye asemrowend. Ek sal die plek vir enigeen aanbeveel. Die chalet het alles gehad wat 'n mens nodig sou hê. Vars, tuisgebakte brood was die hoogtepunt by aankoms en dit was baie lekker. Putt-putt op die berg was fantasties en die uitsig onbeskryflik.
Ons verblyf by Slanghoek was absoluut fantasties. Die oord is mooi skoon en netjies. Dit is regtig ’n plek waar mens kan ontspan en net jouself wees. Die kliëntediens van die personeel in die oord is absoluut fantasties. Die ontvangsdame en die dame wat in die winkeltjie werk, is regtig fantasties, baie behulpsaam en vriendelik. Die tuisgebakte broodjie wat jy ontvang is ’n baie oulike gebaar. Ons gaan definitief gereelde besoekers wees van die oord. Ek kan die oord regtig aanbeveel as jy wil wegbreek of net bietjie rus. Die natuurskoon is pragtig en die oord bied iets vir almal van jonk tot oud.
Kampeerterrein skoon en netjies. Die kabbelende rivier wat deur die kampterrein loop dra by tot die rustigheid van die vallei.
Die kampering is mooi afgebaken en privaat. Elke staanplek het sy eie boma en badkamer. Die staanplekke is omring deur plantegroei wat dit lekker beskut maak. Tydens ons verblyf het ons 'n erge storm beleef wat ons tent omgewaai het en sy bene geknak het. Ons moes deur die aand oppak en het na 22:00 die ontvangsdame opgeklop wat sonder om te skroom vir ons 'n kamer gegee het. Die diens van beide admin dames was deurgaans onverbeterlik. Die staproete op die terrein bied pragtige uitsigte oor die omliggende berge en vallei. Ons was baie teleurgestel dat ons vakansie deur die elemente van die natuur kortgeknip is. Ons sal dit moet oordoen!
Die stilte is wonderlik en ek kon nie vir 'n beter plek vra om ons 1ste huweliksherdenking te vier nie. Ons hoogte punt was die putt-putt baan met 'n mooi view.
'n Fantastiese verblyf gehad. Plek is lieflik. Regtig stil en rustig totdat 'n sekere gesin laat Vrydag aangekom het en tot baie laat geraas gemaak het. Die enigste probleem wat ek met die plek gehad het, was die slaapbank vir die kinders, was aaklig. Hard en glad nie gemaklik nie. Al die ander dinge was reg!
As jy rustigheid soek, weg van die hustle van die stad is hierdie 'n goeie besluit. Dit was nie glad nie overcrowded nie. Die tente is baie netjies en goed ingerig. Die hike in die berg was amazing, ons het 'n paar bobbejane gesien en 'n klipspringer. Load shedding in the bos het nie so 'n groot effek op 'n mens nie, dis half natuurlik daar.
Die park vir die kinders naby die chalets benodig aandag en die winkel verkoop nie genoeg benodighede nie. Behalwe dit was dit 'n aangename verblyf. Vriendelike personeel ook. Heerlike vakansie plek.
Slanghoek is 'n perfekte plekkie vir 'n wegbreek. Die natuur speel ook 'n rol. Rustige verblyf, ideale en veilige plek vir kinders. Kliëntediens was uitstekend.
Ons was daar vir slegs een nag om 'n troue by te woon in die area. Was mooi, netjies, veilig en het lekker gebly, maar sou graag handwash by wasbak of 'n sepie in stort wou gehad het vir die prys wat ons betaal het.
Tent 1 waar ons gebly het was die seile nie vasgekap teen vloer nie, so daar was baie openinge en 4 reënspinnekoppe in tent wat mens ongemaklik laat voel.
Baie rustige oord. Baie goeie en vriendelike diens. Goed geleë om area te verken. Reusebome oral om jou is wonderlik vir die siel. Winkel wat alle benodighede het op die perseel. Sal vir seker weer daar kuier.
Rustige verblyf in idilliese omgewing. Ek het twee nagte geslaap, maar die kamer is nie gediens na die eerste nag nie en alhoewel ek geen probleem het om my eie bed op te maak nie is dit nogal 'n verrassing as jy die aand terugkeer en dis nie gedoen nie.
Die huisie was baie goed ingerig, en netjies skoon. Die personeel was vriendelik en baie hulpvaardig. Het deurentyd veilig gevoel en ander besoekers was nie 'n steurnis gewees nie alhoewel hulle buite om die vure gekuier het was hulle ordelik en als was teen 23:00 saans doodstil gewees. Gebrekke aan die huisie (chalet no 5) het ons opgemerk met die intrapslag en met ons vertrek gerapporteer en dit was baie vreemd dat die personeel wat aan diens was tydens ons vertrek genoem het dat niemand dit tot op hede aangemeld het nie. Dit was 'n lekkasie in die badkamer (vloer was deurentyd nat) en knip aan badkamervenster was weg. As ek krities moet wees sal ek se dat die bank baie ongemaklik was, maar afgesien van die genoemde was die chalet baie goed ingerig en het hulle beslis aan als gedink wat iemand oor 'n naweek sou nodig kry. Ek sal so 'n wegbreek naweek ten sterkste by Slanghoek aanbeveel.
Die personeel van Slanghoek Mountain Resort was baie vriendelik en behulpsaam. Pragtige omgewing vir 'n wegbreek!
Ons het die honeymoon-suite geboek. Dit word glad nie aanbeveel nie. Dit is 'n kamer in 'n huis direk langs ander kamers. Daar is niks wat hierdie kamer spesiaal/romanties maak teenoor die ander kamers nie. Die vrou wat ons na ons kamer gewys het was nie seker watse kamer die honeymoon-suite was nie. Die bed het krummels/sand in gehad en die lugversorging wou nie aangaan nie.
Was regtig baie lekker gewees om daar te bly vir die naweek die mense was vriendelik en baie behulpsaam gewees.
Ek en my dogtertjie het ons verblyf baie geniet. Pragtige, rustige omgewing. Baie netjies - het regtig aan als gedink. Vriendelike personeel.
Ek sal Slanghoek aan enige iemand aanbeveel. Dit is 'n fantastiese plek om te gaan ontspan en die kos is uit die boonste gestoeltes. Die werknemers is baie gaaf en staan reg om jou te help. Die mense daar was almal baie vriendelik. Die ligging is perfek. Dis 'n asemrowende omgewing en die lug is fantasties. Wat 'n ervaring
Die oord is skaflik, netjies en oulik. Die winkeltjie is 'n onverwagte juweel. Die afstand van Rawsonville moet egter duideliker aangedui word.
Ek het 'n tent bespreek vir my gesin. Ek het uitdruklik op my bespreking gevra of daar slaapplek is vir 2 kinders, 9 en 12 en 2 grootmense. Toe ons Maandag laatmiddag opdaag, ongeveer 18:00 was die hoofingang gesluit en geen manier om met die kantoor te praat vanaf die hek. Geen interkom nie. Ek het probeer bel maar iemand het die hek kom oop maak en vir my 'n sleutel gegee en verduidelik waar die tent is. Die tent was 'n skok. 'n Gedeelte van die "ngangsdak was geskeur. Daar was 2 enkelbeddens en 'n tipe van 'n slaapbank. Twee kinders van 9 en 12 sou nie daarop kon slaap nie. Daar is ook geen beddegoed verskaf vir die bank nie. Ek het die persoon wat die hek oopgemaak het in die hande gekry en sy het ons na 'n huisie toe geskuif waar ons almal elkeen 'n bed gehad het. Die idee was om in 'n tent te slaap omdat dit iets anders vir die kinders sou wees. Nog 'n skok vir my was dat daar geen tee, koffie, suiker of enige so iets was nie. Daar is 'n winkel op die perseel maar die besigheidsure is klaarblyklik 8 tot 5. So niks kan gekoop word na 5 of voor 8. Bitter min informasie word aan 'n besoeker gegee nie. Ontbyt kan geëet word, teen 'n belaglike R85.00 per kop. Dit het ek ook eers uitgevind toe ek die sleutel teruggee Dinsdagoggend. Die huisie wat aan ons gegee is was maar swak. Die stortkop is aan 'n stuk pyp vas wat skuins uit die muur loop, daar was darem warm water. Die deurrame is geroes en die verf dop af. Dit lyk asof daar so min as moontlik gedoen word as dit by instanthouding kom. Die prys per nag is belaglik duur vir wat jy kry. Al die selfsorgplekke waar ek al gebly het in Suid-Afrika was daar altyd suiker, koffie, tee, melk en somtyds beskuit. By Slanghoek wil dit voorkom asof geld die belangrikste is en die gaste heel laaste op die lys is. Ek sal nie die plek aanbeveel vir langer as een nag. Die beddegoed ens. was skoon en netjies, maar dis waar dit eindig. Ek sou aanbeveel dat die bestuur van Slanghoek 'n bietjie terugstaan en mooi kyk na wat hulle lewer en dan besluit hoe hulle die plek beter kan maak.
Baie lekker gebly in die mooiste vallei. Alles wat jy nodig het was daar. Mooi entjie se skoon kamer.
Baie rustig, tente baie netjies en het alles wat jy benodig. Die omgewing was beslis wat die dokter voorgeskryf het!
Slanghoek is naby genoeg geleë vir 'n kort wegbreek. Die tent huisie was 'n eerste vir ons en 'n baie goeie ervaring - dit is soos kamp maar met al die geriewe van 'n cottage. Sal dit beslis weer doen.
Dit was maklik om te bespreek en te betaal. Die dienste was baie goed en die personeel was vriendrlik en die plek was baie mooi skoon. Dis 'n baie mooi, rustige plek.
Ons het Ouma se huis bespreek. Alles, van die ontvangs tot die vertrek, was 'n aangename ondervinding. Die huis is lekker ruim en goed toegerus. Ek sal die plek aan enige iemand aanbeveel. Die hond (Stoffel) is baie oulik.
Ouma se huis was wonderlik. Huis was baie netjies en ons het toegang tot als gehad. Die eienaars was baie vriendelik en gaaf. Moontlik 'n swembad bou daar in die toekoms indien moontlik.
Slanghoek is een van die beste plekke wat ek en my gesin al besoek het. Die natuur en rustigheid was besonders. Daar is net een ietsie waarna julle regtig moet kyk, daar is verskriklik baie vlieë, hulle het ons taamlik gepla. Ons moes Doom gaan kry het by die winkeltjie. Ons klein vakansie het afgesluit met 'n kuiertjie vanaf 'n bobbejaan, ek het so gelag. Regtig baie mooi plek en sal definitef enige tyd weer Slanghoek gaan besoek.
Die huisie met die binnebraai was 'n verrassing en die winkel baie gerieflik. Die omgewing is pragtig en die voetslaan- en bergfietsroete onverwags interessant. Ek was onder die indruk die omgewing is plat. So paar ekstra hangplekke in die badkamer sou gerieflik wees.
Indien die wind opkom in die aand het dit so deur die tent ingekom veral by die toilet kant, daar's is oop plekke wat aandag benodig. Andersins was dit ook gerieflik en dit benodig net 'n TV.
U het tuisgegaan in een van ons familie-tente, vir 2 volwassenes en 2 kinders. U was egter net 2 volwassenes, dus sal die koste nie so ekonomies uitwerk soos wat dit vir 'n familie sou uitwerk nie.
Ons het as 'n familiegroep van 33 mense bespreek by Slanghoek. Ons het 'n heerlike naweek daar deurgebring in goed toegeruste chalets. Die lapa waar ons Vrydagaand kon braai, was 'n aangename verrassing. Al die huisies was binne stapafstand van mekaar en die oord beskik oor 'n winkel waar mens al die nodige kon kry. Hoogs aanbeveel!
Dis 'n pragtige plek en die tente is heerlik en gerieflik ingerig. Ons het egter net groot probleme gehad met mede-gaste wat Vrydagaand en Saterdagaand vreeslik geraas het, lelik gepraat het en tot 1 uur die oggend aangegaan het. Ons kon geen rus in kry nie. Ons het die sekuriteit geskakel maar geen antwoord gekry nie en niemand het ons terugvoer gegee of ons probeer help deur die gaste stil te maak nie. Sal nie sommer weer hulle besoek nie tensy daar drastiese stappe geneem word met die dissipline van die oord en die veiligheid daarvan.
Dankie vir u komplimente rakende ons netheid en skoonheid. Ons waardeer dit. Ons vra om verskoning vir u ongerief rakende gaste wat hulle nie gedra nie. Dit is altyd hartseer dat sulke gaste hulle nie steur aan ons reëls nie. Dit is 'n ongelukkige voorval en ek kan u verseker dat sulke insidente nie as 'n reël gebeur nie. Ons gaste weet hoe om hulle te gedra en respekteer ander gaste om hulle. Ons het 'n veilige plek. Ons het nog geen probleem gehad met sekuriteit op ons oord nie en ek kan nie verstaan dat u sê daar is probleme met sekuriteit terwyl u probleme was met raserige gaste nie. Vir my is dit twee verskillende kwessies. Ons gaan in elk geval iemand aanstel om patrollies te doen, om te verseker dat gaste hulle self gedra. Dit is altyd jammer dat dit nodig is vir so iets op so 'n pragtige en netjiese plek, as ek u eie woorde kan gebruik. Nogmaals dankie vir u terugvoer.
Ons sal u direk kontak vir meer inligting rakende u klagte. Ons vra dus eers om verskoning vir enige ongerief.
Dit was 'n absolute belewenis om die naweek daar te bestee. Dis 'n asemrowende mooi plek, selfs mooier as hoe dit op die internet adverteer word. Dis die ideale plek om te gaan herlaai. Ek sal dit beslis aanbeveel en sal selfs sê dis 'n móét vir enige gesin om net tyd met mekaar deur te bring in die natuur.
Die bespreking deur LekkeSlaap het baie goed verloop en Zenobia was uitstekend as kontakpersoon. Rochelle by die oord was ook vooraf baie vinnig met antwoorde. Dit het ons met groot afwagting laat uitsien na die naweek. Die verblyf was egter vir 'n 3-ster-eenheid baie teleurstellend. Daar was sommer die eerste aand al beurtkrag en dit was onaangenaam siende dat die eenheid nie eers 'n kers in gehad het nie! Daar is 'n TV in die kamer, maar opvangs is so swak dat dit beter sou wees as daar gesê word daar is nie 'n TV nie. Wat belowe word moet gelewer word. Die stort het vir 30 sekondes kookwater gehad en dan word dit vir 'n minuut met yskoue water gevolg, glad nie lekker vir 'n yskoue naweek nie. Die een muurprop in die kombuis het nie gewerk nie, dus was roosterbrood en koffie maak op dieselfde tyd onmoontlik. Die binnebraai stoot al die rook in die huisie in, in plaas daarvan dat dit uitgetrek word deur die skoorsteen, dis dus onmoontlik om te braai. Die kersie op die koek was die dak in die slaapkamer wat reg langs die bed op twee plekke gelek het. Ons het Sondag uitgeklok in plaas van Maandag en toe my man by ontvangs noem hoekom ons vroeg uitgaan, was die enigste reaksie: "Shame". Geen terugbetaling van ons geld, of pogings is gemaak om dit uit te sorteer nie. Swak diens. Ons het "basiese" verblyf verwag, nie "swak" nie. Ek wil net noem dat ek en my man al naweke gehou het in plekke sonder krag, TV, ens. maar dan het jy vooraf geweet wat om te verwag.
Die stort is 'n groot probleem. Feitlik geen water nie, kan nie regtig stort nie, daar is net 2 straaltjies water. Die diens nie baie goed met ontbyt nie. Het seker 20 minute gewag voordat iemand tafel toe gekom het, en dis nadat ek opgestaan het en gevra het vir koffie. Stap by jou verby. Die kos is wel heerlik. Die staf baie geraas toe hulle die Sondagoggend inkom, panne en potte val en 'n mens hoor elke woord wat hulle sê.
Die chalets benodig bietjie opknapwerk om te voldoen aan die nodige vereistes in die wintermaande. Dit is 'n pragtige oord maar die krag ensovoorts in die chalets sal opgegradeer moet word om voorsiening te maak vir die koue wintermaande. Die dak wat baie gelek het in die badkamer kan 'n probleem wees in die somer en winter as dit reën. Vir die tariewe sal mens verwag dat die chalets nie soveel probleme sal hê nie. Dit was lekker en sleg. Dit was baie koud en die chalets is ingerig met verwarmers maar nadat die krag heeltyd by ons eenheid afgeskop het, is daar vasgestel dat die kragtoevoer na die eenhede nie genoeg is om twee verwarmers te hanteer nie. Ons moes beurte maak vir wie die verwarmer in kamers kan gebruik. Ons chalet se dak het ook in die een badkamer gelek as dit reën, en dit het baie gereën, so ons kon die helfte van die naweek net een badkamer gebruik.